ประกาศประกาศเรื่องการจัดตั้งหน่วยงานพิเศษ เพื่อปฏิบัติการตามพระราชกำหนดการบริหารราชการในสถานการณ์ฉุกเฉินพ.ศ. ๒๕๔๘[๑] ตามที่ได้มีประกาศสถานการณ์ฉุกเฉินในเขตท้องที่กรุงเทพมหานครลงวันที่ ๒ กันยายน พ.ศ. ๒๕๕๑ แล้ว นั้นอาศัยอำนาจตามความในมาตรา ๗ วรรคห้า แห่งพระราชกำหนดการบริหารราชการในสถานการณ์ฉุกเฉินพ.ศ. ๒๕๔๘อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๔ มาตรา ๓๖ มาตรา ๓๘ มาตรา ๔๑มาตรา ๔๓ มาตรา ๔๕ และมาตรา ๖๓ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายคณะรัฐมนตรีจึงกำหนดให้มีหน่วยงานพิเศษเพื่อปฏิบัติหน้าที่ตามพระราชกำหนดการบริหารราชการในสถานการณ์ฉุกเฉินพ.ศ. ๒๕๔๘ ดังนี้ให้มีการจัดตั้งกองอำนวยการแก้ไขสถานการณ์ฉุกเฉิน(กอฉ.) เป็นหน่วยงานพิเศษตามมาตรา ๗ วรรคห้าแห่งพระราชกำหนดการบริหารราชการในสถานการณ์ฉุกเฉิน พ.ศ. ๒๕๔๘โดยมีองค์ประกอบและอำนาจหน้าที่ของผู้ปฏิบัติงาน ดังนี้๑. องค์ประกอบ๑.๑ ผู้บัญชาการทหารบก เป็นผู้อำนวยการรองผู้อำนวยการรักษาความมั่นคงภายในราชอาณาจักร๑.๒ ผู้บัญชาการตำรวจแห่งชาติ เป็นรองผู้อำนวยการ๑.๓ แม่ทัพภาคที่ ๑ เป็นรองผู้อำนวยการ๑.๔ รองปลัดกระทรวงยุติธรรม เป็นกรรมการที่ได้รับมอบหมาย๑.๕ รองปลัดกระทรวงมหาดไทย เป็นกรรมการที่ได้รับมอบหมาย๑.๖รองปลัดกระทรวงเทคโนโลยีสารสนเทศ เป็นกรรมการและการสื่อสาร ที่ได้รับมอบหมาย๑.๗อธิบดีกรมป้องกันและบรรเทาสาธารณภัย เป็นกรรมการ๑.๘ อธิบดีกรมประชาสัมพันธ์ เป็นกรรมการ๑.๙ อธิบดีกรมสารนิเทศ เป็นกรรมการ๑.๑๐ ปลัดกรุงเทพมหานคร เป็นกรรมการ๑.๑๑ ผู้บัญชาการตำรวจนครบาล เป็นกรรมการ๑.๑๒รองเลขาธิการสภาความมั่นคงแห่งชาติ เป็นกรรมการที่ได้รับมอบหมาย๑.๑๓รองผู้อำนวยการสำนักข่าวกรองแห่งชาติ เป็นกรรมการที่ได้รับมอบหมาย๑.๑๔ผู้บัญชาการศูนย์รักษาความปลอดภัย เป็นกรรมการกองบัญชาการกองทัพไทย๑.๑๕ผู้แทนหน่วยงานที่เกี่ยวข้อง เป็นกรรมการตามความจำเป็นและสถานการณ์ที่ผู้อำนวยการ เห็นสมควรแต่งตั้ง๑.๑๖ผู้ช่วยเสนาธิการทหารบกฝ่ายยุทธการ เป็นกรรมการและเลขานุการ๑.๑๗ เจ้ากรมยุทธการทหารบก เป็นกรรมการ และผู้ช่วยเลขานุการ(๑)๑.๑๘ เสนาธิการกองทัพภาคที่ ๑ เป็นกรรมการ และผู้ช่วยเลขานุการ(๒)๑.๑๙ ข้าราชการทหารข้าราชการตำรวจ เป็นเจ้าหน้าที่และข้าราชการพลเรือนตามโครงสร้างการจัดกองอำนวยการแก้ไขสถานการณ์ฉุกเฉินท้ายประกาศ๒. อำนาจหน้าที่๒.๑ เป็นหน่วยงานพิเศษปฏิบัติหน้าที่ตามพระราชกำหนดการบริหารราชการในสถานการณ์ฉุกเฉิน พ.ศ. ๒๕๔๘ในเขตท้องที่กรุงเทพมหานคร๒.๒ จัดให้มีหน่วยงาน หรือศูนย์ปฏิบัติการเพื่อเป็นองค์กรปฏิบัติการภายใต้กองอำนวยการแก้ไขสถานการณ์ฉุกเฉินได้รายละเอียดตามโครงสร้างการจัดกองอำนวยการแก้ไขสถานการณ์ฉุกเฉิน (กอฉ.)ตามท้ายประกาศนี้ โดยให้มีอำนาจในการป้องกัน แก้ไข ปราบปรามรวมทั้งระงับยับยั้งเหตุฉุกเฉิน ตามที่ได้รับมอบหมาย หรือการสั่งการจากผู้อำนวยการ๒.๓ ดำเนินการด้านการข่าวและต่อต้านข่าวกรองที่เกี่ยวกับสถานการณ์ฉุกเฉิน และที่เป็นภัยต่อความมั่นคงของรัฐหรือการปกครองระบอบประชาธิปไตยอันมีพระมหากษัตริย์ทรงเป็นประมุข๒.๔ดำเนินการประชาสัมพันธ์เผยแพร่ข้อมูลข่าวสารที่ถูกต้องตรงตามความเป็นจริงเพื่อเสริมสร้างความเข้าใจอันดีระหว่างรัฐบาลและประชาชนทุกภาคส่วน รวมทั้งปฏิบัติการจิตวิทยาที่เกี่ยวข้อง๒.๕ จัดกำลังพลเรือน ตำรวจ และทหารดำเนินการตามแผนรักษาความปลอดภัยบุคคลสำคัญ และสถานที่สำคัญต่างๆรวมทั้งประสานให้ส่วนราชการหรือหน่วยงานรัฐที่เกี่ยวข้องซึ่งเป็นเจ้าของสถานที่นั้นๆดำเนินการป้องกันตนเองตามความสามารถเป็นอันดับแรก๒.๖ มอบหมายให้ส่วนราชการและหน่วยงานของรัฐที่เกี่ยวข้อง สนับสนุนกำลังพล งบประมาณ วัสดุครุภัณฑ์ ยานพาหนะและเครื่องมือเครื่องใช้ต่างๆ เพื่อดำเนินการแก้ไขสถานการณ์ฉุกเฉิน๒.๗ เรียกให้ส่วนราชการหรือหน่วยงานของรัฐข้าราชการ หรือเจ้าหน้าที่ของรัฐที่เกี่ยวข้องเข้าร่วมประชุม ชี้แจงให้ข้อมูลข่าวสาร จัดส่งเอกสาร หรือดำเนินการอื่นใดตามที่เห็นสมควร๒.๘ แต่งตั้งคณะที่ปรึกษา หรือเจ้าหน้าที่เพื่อดำเนินการแก้ไขสถานการณ์ฉุกเฉินได้ตามความจำเป็น๒.๙ ดำเนินการอื่นๆ ตามที่นายกรัฐมนตรีหรือคณะรัฐมนตรีมอบหมายประกาศณ วันที่ ๔ กันยายน พ.ศ. ๒๕๕๑สมัครสุนทรเวชนายกรัฐมนตรี[เอกสารแนบท้ายล๑. โครงสร้างการจัดกองอำนวยการแก้ไขสถานการณ์ฉุกเฉิน(กอฉ.) ประกอบ ประกาศ เรื่อง การจัดตั้งหน่วยงานพิเศษ เพื่อปฏิบัติการตามพระราชกำหนดการบริหารราชการในสถานการณ์ฉุกเฉินพ.ศ. ๒๕๔๘(ดูข้อมูลจากภาพกฎหมาย)วัชศักดิ์/ผู้จัดทำ๘กันยายน ๒๕๕๑[๑] ราชกิจจานุเบกษาเล่ม ๑๒๕/ตอนที่ ๑๔๘ ง/หน้า ๓/๖ กันยายน ๒๕๕๑